Nesti atles, la unidá de consulta ye caún de los fenómenos del cuestionariu. Cada fenómenu contién trazos llingüísticos diferenciales con respuestes que permiten adscribise al  dominiu gallego-portugués, al dominiu asturlleonés y, en bien pocos de casos, a la zona Eo-Navia, si'l fenómenu en cuestión ye esclusivu d'ella. Con cuenta d'evitar denominaciones de mena étnica, l'ETLEN valse de les espresiones dominiu occidental, dominiu oriental y zona axial, respectivamente. Asina, dau un fenómenu nun puntu d'encuesta determináu, a les sos respuestes asígnase-yos una taxonomía (o adscripción xeotipolóxica) d'acuerdu con esti esquema: